গোপালপুর সংবাদদাতাঃ টাঙ্গাইলের গোপালপুর উপজেলার হেমনগরের জমিদার হেমচন্দ্র চৌধুরীর উত্তরসূরি, এপার বাংলা-ওপার বাংলার নন্দিত রবীন্দ্র সঙ্গীত শিল্পী ড. পৌলমী গাঙ্গুলীকে সংবর্ধনা দিয়েছে গোপালপুর প্রেসক্লাব। মঙ্গলবার (৩ জুলাই) সকাল ১১টায় স্থানীয় স্বাধীনতা কমপ্লেক্স মিলনায়তনে ড. পৌলমী গাঙ্গুলীর সংবর্ধনা ও একক সঙ্গীতানুষ্ঠানে সভাপতিত্ব করেন গোপালপুর প্রেসক্লাবের সভাপতি, অধ্যাপক জয়নাল আবেদীন। সংবর্ধনা অনুষ্ঠানে বক্তব্য রাখেন, বাংলাদেশ আওয়ামীলীগের কেন্দ্রীয় কমিটির শিল্প ও বাণিজ্য বিষয়ক সহ-সম্পাদক খন্দকার মশিউজ্জামান রোমেল , উপজেলা পরিষদের চেয়ারম্যান ইউনুস ইসলাম তালুকদার, জেলা আওয়ামীলীগের বিজ্ঞান ও প্রযুক্তি বিষয়ক সম্পাদক তানভীর হাসান (ছোট মনি), পুলিশ স্টাফ কলেজের পরিচালক (প্রশাসন ও অর্থ) ইকবাল হোসেন, উপজেলা আওয়ামীলীগের সভাপতি হালিমুজ্জামান তালুকদার, পৌর মেয়র রকিবুল হক ছানা, থানা অফিসার ইনচার্জ (ওসি) মো. হাসান আল মামুন, জেলা পরিষদের সদস্য বীরমুক্তিযোদ্ধা আব্দুল কাদের তালুকদার, বিশিষ্ট শিক্ষাবিদ অধ্যাপক বাণীতোষ চক্রবর্তী, উপজেলা পরিষদের ভাইস চেয়ারম্যান মরিয়ম আক্তার মুক্তা, সাবেক মুক্তিযোদ্ধা কমান্ডার আব্দুস সোবহান তুলা, আলমনগর ইউনিয়ন পরিষদের চেয়ারম্যান অধ্যাপক আব্দুল মোমেন, আমরা গোপালপুরবাসী ফেসবুক গ্রুপের এডমিন লিটন সরকার প্রমূখ।